ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΠΡΟΣΤΑΣΙΑΣ ΤΩΝ ΦΥΣΙΚΩΝ ΠΡΟΣΩΠΩΝ ΕΝΑΝΤΙ ΤΗΣ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΑΠΟ ΑΡΜΟΔΙΕΣ ΑΡΧΕΣ ΓΙΑ ΤΟΥΣ ΣΚΟΠΟΥΣ ΤΗΣ ΠΡΟΛΗΨΗΣ, ΔΙΕΡΕΥΝΗΣΗΣ, ΑΝΙΧΝΕΥΣΗΣ Η ΔΙΩΞΗΣ ΠΟΙΝΙΚΩΝ ΑΔΙΚΗΜΑΤΩΝ Η ΤΗΣ ΕΚΤΕΛΕΣΗΣ ΠΟΙΝΙΚΩΝ ΚΥΡΩΣΕΩΝΚΑΙ ΓΙΑ ΤΗΝ ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΔΕΔΟΜΕΝΩΝ ΑΥΤΩΝ ΝΟΜΟ ΤΟΥ 2019

|  |  |
| --- | --- |
| Προοίμιο.Επίσημη Εφημερίδα της Ε.Ε.: C384Ι,12.11.2019,σ. 1.Επίσημη Εφημερίδα της Ε.Ε.: L119,4.5.2016,σ.89. | Για σκοπούς εφαρμογής των προνοιών της παραγράφου (δ) του εδαφίου (1) του άρθρου 3 και του άρθρου 182 της Συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας και του εδαφίου (3) του άρθρου 1 του Πρωτοκόλλου αυτής σχετικά με τις Περιοχές των Κυρίαρχων Βάσεων του Ηνωμένου Βασιλείου της Μεγάλης Βρετανίας και της Βόρειας Ιρλανδίας στην Κύπρο, δυνάμει των προνοιών του οποίου εφαρμόζονται στις Περιοχές των Κυρίαρχων Βάσεων οι διατάξεις της πράξης της Ευρωπαϊκής Ένωσης με τίτλο «Οδηγία (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου», |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.44(Ι) του 2019. | 1. Ο παρών Νόμος θα αναφέρεται ως ο περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα από Αρμόδιες Αρχές για τους Σκοπούς της Πρόληψης, Διερεύνησης, Ανίχνευσης ή Δίωξης Ποινικών Αδικημάτων ή της Εκτέλεσης Ποινικών Κυρώσεων και για την Ελεύθερη Κυκλοφορία των Δεδομένων αυτών (Τροποποιητικός) Νόμος του 2022 και θα διαβάζεται μαζί με τον περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα από Αρμόδιες Αρχές για τους Σκοπούς της Πρόληψης, Διερεύνησης, Ανίχνευσης ή Δίωξης Ποινικών Αδικημάτων ή της Εκτέλεσης Ποινικών Κυρώσεων και για την Ελεύθερη Κυκλοφορία των Δεδομένων αυτών Νόμο του 2019 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα από Αρμόδιες Αρχές για τους Σκοπούς της Πρόληψης, Διερεύνησης, Ανίχνευσης ή Δίωξης Ποινικών Αδικημάτων ή της Εκτέλεσης Ποινικών Κυρώσεων και για την Ελεύθερη Κυκλοφορία των Δεδομένων αυτών Νόμοι του 2019 και 2022. |
|  |  |
| Τροποποίηση του άρθρου 2 του βασικού νόμου.  | 2. Το άρθρο 2 του βασικού νόμου τροποποιείται με την προσθήκη, στην κατάλληλη αλφαβητική σειρά, του ακόλουθου νέου όρου και του ορισμού του:  |
|  |  |
|  |  «“Βάσεις” σημαίνει τις Κυρίαρχες Βάσεις του Ηνωμένου Βασιλείου της Μεγάλης Βρετανίας και της Βόρειας Ιρλανδίας στην Δημοκρατία, όπως ορίζονται στο Άρθρο 1 του Παραρτήματος Α της Συνθήκης Εγκαθίδρυσης της Κυπριακής Δημοκρατίας της 16ης Αυγούστου 1960·». |
|  |  |
| Τροποποίηση του άρθρου 4 του βασικού νόμου. | 3. Το άρθρο 4 του βασικού νόμου τροποποιείται με την προσθήκη στην παράγραφο (α) του εδαφίου (1) αυτού, αμέσως μετά τις λέξεις «από τις αρμόδιες αρχές» (πρώτη γραμμή), της φράσης «στο έδαφος της Δημοκρατίας και στο έδαφος των Βάσεων,». |

ΣΓ/ΝΚ/Ελ.Π

Αρ. Φακ.: 23.01.062.220-2021